Na temelju članka 35. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19), članka 6. Pravilnika o upisu djece i načinu ostvarivanju prava korisnika usluga Dječjeg vrtića „Kalnički jaglac“ i članka 41. Statuta Dječjeg vrtića „Kalnički jaglac“, Upravno vijeće Dječjeg vrtića „Kalnički jaglac“ na 7. sjednici održanoj 25. svibnja 2022. donijelo je

**ODLUKU**

**o raspisivanju poziva za upis u Dječji vrtić „Kalnički jaglac“**

**za pedagošku godinu 2022./2023.**

Članak 1.

Odlukom o raspisivanju poziva za upis u Dječji vrtić „Kalnički jaglac“ za pedagošku godinu 2022./2023., raspisuje se poziv za upis u redoviti desetosatni program predškolskog odgoja i obrazovanja koji će se ostvarivati u dječjem vrtiću u pedagoškoj godini 2022./2023., za djecu u dobi od jedne godine života do polaska u osnovnu školu.

Članak 2.

Po osnovi ove Odluke, objavit će se poziv na upis djece u formi oglasa, javnom objavom na mrežnim stranicama i oglasnoj ploči dječjeg vrtića, u tekstu koji čini sastavni dio ove Odluke, sukladno donesenom Planu upisa za pedagošku godinu 2022./2023.

Članak 3.

Postupak upisa u dječji vrtić provodi Povjerenstvo za provedbu upisa, koje po provedenom postupku donosi odluku o rezultatima upisa.

Članak 4.

Ova Odluka stupa na snagu danom donošenja.

KLASA: 034-05/22-01/03

URBROJ: 2137-104-04-22-3

Kalnik, 25. svibnja 2022.

**Predsjednik:**

Matija Kovačić

TEKST JAVNOG POZIVA ZA OBJAVU !

Na temelju članka 6. Pravilnika o upisu djece i načinu ostvarivanju prava korisnika usluga Dječjeg vrtića „Kalnički jaglac“ i Odluke o raspisivanju poziva za upis u Dječji vrtić „Kalnički jaglac“ za pedagošku godinu 2022./2023. KLASA: 034-05/22-01/03, URBROJ: 2137-104-04-22-3, od 25. svibnja 2022., Upravno vijeće Dječjeg vrtića „Kalnički jaglac“ objavljuje

**JAVNI POZIV**

**za upis djece u redoviti program Dječjeg vrtića „Kalnički jaglac“**

**za pedagošku godinu 2022./2023.**

1. Upis se provodi u **redoviti desetosatni program** predškolskog odgoja i obrazovanja djece rane i predškolske dobi, za djecu u dobi **od 1 (jedne) godine života do polaska u osnovnu školu**, koji će se ostvarivati u Dječjem vrtiću „Kalnički jaglac“.
2. Prijave za upis djece podnose se **od 1.6.2022.** (srijeda) **do 14.6.2022**. (utorak) radnim danom u vremenu **od 8,00 do 15,00 sati** i/ili u dogovoru s ravnateljicom dječjeg vrtića, osobno na adresi **Dječjeg vrtića „Kalnički jaglac“, Kalnik, Trg Stjepana Radića 9**, poštom preporučeno zajedno sa propisanim prilozima, te na e-mail adresu: [ravnatelj@kalnicki-jaglac.com.hr](mailto:ravnatelj@kalnicki-jaglac.com.hr).

Obrazac zahtjeva za upis djeteta možete preuzeti sa mrežne stranice dječjeg vrtića: <https://kalnicki-jaglac.com.hr/> ili u prostorijama Dječjeg vrtića „Kalnički jaglac“ svakim radnim danom u gore naznačenom vremenu.

1. **Obvezna dokumentacija za upis djeteta/djece koju je roditelj/skrbnik dužan dostaviti:**
2. ispunjen i potpisan zahtjev za upis;
3. preslika rodnog lista djeteta;
4. uvjerenje o prebivalištu za dijete;
5. dokaz o prebivalištu za oba roditelja/skrbnika (preslika važećih osobnih iskaznica).
6. ostale isprave ukoliko se ostvaruje određeni pravni interes - prednost pri upisu (samo ukoliko je primjenjivo):

* potvrda o radnom statusu roditelja/skrbnika (elektronički zapis o radno pravnom statusu sa Hrvatskog zavoda za mirovinsko osiguranje);
* potvrda poslodavca o zaposlenju roditelja/skrbnika;
* potvrda visokoškolske ustanove o statusu roditelja/skrbnika kao redovnog/izvanrednog studenta;
* dokaz o samohranosti (smrtni list za preminulog roditelja, rješenje Centra za socijalnu skrb o privremenom uzdržavanju djeteta - kada je drugi roditelj lišen poslovne sposobnosti, kada mu je oduzeto pravo na roditeljsku skrb i kada je na dugotrajnom izdržavanju kazne zatvora);
* za djecu s teškoćama u razvoju - nalaz i mišljenje liječničkog povjerenstva Centra za socijalnu skrb ili Odluka drugog nadležnog tijela;
* za svako dijete mlađe od 18 godina - rodni list ili izvadak iz matice rođenih u preslici;
* rješenje mjerodavne službe o priznatom statusu invalida Domovinskog rata ili statusu invalida;
* preslika rješenja nadležnog tijela o priznavanju prava na dječji doplatak;
* sudsku odluku i rješenje Centra za socijalnu skrb o smještaju djeteta u udomiteljsku obitelj.

Roditelji su dužni prilikom podnošenja zahtjeva za upis djeteta (bilo osobnim putem, poštom ili e-mailom) priložiti svu potrebnu gore propisanu dokumentaciju te će dobiti termin za inicijalni razgovor sa stručnim suradnikom ili ravnateljem dječjeg vrtića.

1. Odluka o rezultatima upisa bit će objavljena na mrežnoj stranici i oglasnoj ploči Dječjeg vrtića „Kalnički jaglac“ u roku od 30 dana od dana završetka postupka upisa.
2. Dodatne informacije mogu se dobiti u Dječjem vrtiću „Kalnički jaglac“, putem elektroničke pošte: [ravnatelj@kalnicki-jaglac.com.hr](mailto:ravnatelj@kalnicki-jaglac.com.hr) i putem telefona: 048/857-012.
3. Djeca koja su stekla pravo na upis u redoviti program Dječjeg vrtića „Kalnički jaglac“ temeljem podnesenog zahtjeva za upis na ovaj javni poziv, upisuju se u dječji vrtić po potpisu ugovora, a počevši od 1. rujna 2022. godine.

Napomena:

Roditelji odgovaraju za istinitost predane dokumentacije, čiju će vjerodostojnost

Povjerenstvo za upis provjeravati po potrebi.

Roditelji daju privolu za korištenje osobnih podataka po upisu djece.